Man ernstig beseer ná baalmasjien hom opraapWAARSKUWING: Die foto onderaan die berig mag sensitiewe lesers ontstel ŉ Werker is Dinsdagmiddag ernstig beseer ná ŉ baalmasjien hom opgeraap het. Santie Steinmann, ŉ woordvoerder van Netcare 911, sê die voorval het sowat 16km buite Rustenburg plaasgevind. “Die masjien het die man in die meganismes ingetrek en hom vasgepen. Dit het paramedici en die brandweer meer as twee ure geneem om hom te bevry en te behandel,” het Steinmann gesê. Die man is in ŉ ernstige toestand met ŉ ambulans na ŉ plaaslike hospitaal geneem vir verdere behandeling. Dit is in die stadium nie seker hoe die man onder die masjien beland het nie.